Id-Direttiva tal-Kummissjoni 98/38/KE
tat-3 ta’ Ġunju 1998
li tadatta għall-progress tekniku d-Direttiva tal-Kunsill 75/151/KEE dwar ċerti komponenti u karatteristiċi tat-tratturi bir-roti għall-agrikolura jew għall-foresterija
(Test b’relevanza għaż-ŻEE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet tal-Istati Membri relatati għall-approvazzjoni tat-tip tat-tratturi bir-roti għall-agrikoltura jew għall-foresterija [1] kif l-aħħar emendata bid-Direttiva 97/54/KE tal-Parlament Ewropew u tal-Kunsill [2], u partikolarment l-Artikolu 13 tagħha,
Wara li kkunsidrat id-Direttiva tal-Kunsill 74/151/KEE tal-4 ta’ Marzu 1974 dwar l-approssimazzjoni tal-liġijiet tal-Istati Membri li tirrigwardja ċert partijiet u kratteristiċi ta’ tratturi bir-roti għall-agrikoltura jew għall-foresterija [3], kif l-aħħar emendata id-Direttiva 97/54/KE, u partikolarment l-Artikolu 4 tagħha,
Billi in vista ta’ l-esperjenza u tal-progress teknoloġiku miksub, huwa issa ż-żmien opportun li tadatta l-ħtiġiet li jikkonċernaw il-komponenti u l-karatteristiċi riferiti fl-Artikolu 2 tad-Direttiva 74/151/KEE;
Billi l-miżuri li hemm disposizzjoni dwarhom f’din id-Direttiva huma bi qbil mal-opinjoni tal-Kumitat dwar l-adattament għall-progress tekniku introdott bid-Direttiva 74/150/KEE,
ADOTTAT DIN ID-DIRETTIVA:
Artikolu 1
L-Annessi I sa VI tad-Direttiva 74/151/KEE huma emendati skond l-Anness ta’ din id-Direttiva.
Artikolu 2
1. Mill-1 ta’ Mejju 1999 l-ebda Stat Membru ma jista’:
- jiċħad, li fir-rigward ta’ tip ta’ trattur, li jagħti l-approvazzjoni tat-tip KE, għal ħruġ tad-dokument riferit fl-Artikolu 10(1), l-aħħar inċiż, tad-Direttiva 74/150/KEE, jew li jagħti l-approvazzjoni tat-tip nazzjonali, jew
- jipprojbixxi d-dħul fis-servizz ta’ tratturi,
jekk dawn it-tratturi jilħqu il-ħtiġiet tad-Direttiva 74/151/KEE, kif emendat b’din id-Direttiva.
2. Mill-1 ta’ Ottubru 1999, l-Istati Membri:
- ma jistgħux joħorġu aktar id-dokument riferiti fl-Artikolu 10(1), l-inċiż finali, tad-Direttiva 74/150/KEE għal tip ta’ trattur li ma jilħaqx il-ħtiġiet tad-Direttiva 74/151/KEE kif emendat b’din id-Direttiva,
- jistgħu jiċħdu l-għoti ta’ approvazzjoni tat-tip nazzjonali fir-rigward ta’ tip ta’ trattur jekk din ma’ tilħaqx il-ħtiġiet tad-Direttiva 74/151/KEE kif emendat b’din id-Direttiva.
Artikolu 3
1. L-Istati Membri għandhom idaħħlu fis-seħħ il-liġijiet, ir-regolamenti u id-disposizzjonijiet amministrattivi meħtieġa sabiex ikunu konformi ma’ din id-Direttiva qabel l-1 ta’ Mejju 1999. Għandhom minnufih jinfurmaw lill-Kummissjoni b’dan.
Meta l-Istati Membru jadottaw dawn id-disposizzjonijiet dawn ta’ l-aħħar għandu jkollhom referenza għal din id-Direttiva jew għandhom ikunu akkompanjati b’din ir-referenza fil-pubblikazzjoni uffiċjali tagħhom. Il-kundizzjonijiet mehmuża ma’ dik ir-referenza għandhom ikunu stabiliti mill-Istati Membri.
2. L-Istati Membri għandhom jibagħtu lill-Kummissjoni it-test tad-disposizzjonijiet essenzjali tal-liġi nazzjonali li jadottaw fil-qasam kopert minn din id-Direttiva.
Artikolu 4
Din id-Direttiva għandha tidħol fis-seħħ fl-għoxrin jum mill-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fit-3 ta’ Ġunju 1998.